इसे ढुलाई, भंडारण, सभार तंत्र, विक्रय और अंतिम प्रयोग के लिए सामग्री तैयार की समन्वित प्रणाली के रूप में भी उल्लिखित किया जा सकता है. यह हमारे दैनिक जीवन से भी अत्यधिक जुड़ी है और कोई भी व्यक्ति पैकेजिंग के बिना अपना दैनिक कामकाज नहीं कर सकता. पैकेजिंग में विज्ञान, प्रौद्योगिकी, इंजीनियरी से लेकर प्रिंटिंग, विपणन और ग्राफिक डिजाइन जैसे अनेक विषय शामिल हैं. व्यापक रूप में कहें तो इसमें डिजाइन, विनिर्माण तथा विपणन निहित हैं. पैकेजिंग प्रौद्योगिकी बहु-विषयीय कॅरिअर प्रदान करती है और इसमें सामग्रियों, प्रोसेसिंग, डिजाइन, गुणवत्ता तथा पर्यावरणीय प्रवृत्तियों का विशेषज्ञतापूर्ण ज्ञान होना आवश्यक है. पैकेजिंग प्रौद्योगिकी का विज्ञान, व्यक्तियों के रासायनिक एवं यांत्रिक इंजीनियरी के ज्ञान के आधार पर सही पैकेजिंग सामग्री और परिरक्षण की दृष्टि से उसे सही रूप में रखने के बारे में मार्गदर्शन करता है. ऐसे डिजाइनर एवं कलाकारों की हमेंशा मांग होती है जो आकर्षक एवं नवप्रवर्तित पैकेजिंग दे सकें. इसे कई उद्देश्यों के लिए उपयोग में लाया जाता है जैसे नव प्रवर्तित एंव धारणीय डिजाइनिंग तथा सूचनाप्रद पैकेजिंग, जिससे उत्पाद आकर्षक दिखाई दे और जो ढुुलाई तथा भंडारण के लिए सुविधाजनक हो. पैकेजिंग ऐसी हो जो उत्पादों की ढुलाई एवं भंडारण के समय हर तरह के संदूषण, विभिन्न प्रकार के खतरों और क्षति अर्थात यांत्रिक, भौतिकीय एवं पर्यावरणीय प्रभाव से रक्षा कर सके. पैकेजिंग शिक्षा में खाद्य उत्पादों की पैकिंग, संभार तंत्र और भौतिकीय वितरण, पैकेजिंग प्रोसेस, गुणवत्ता नियंत्रण, संचार कौशल, पैकेज विपणन, पैकेज अर्थशास्त्र, पैकेजिंग विधियां एवं विनियम, औद्योगिक इलेक्ट्रॉनिकी, अनुप्रयुक्त यांत्रिकी, प्रिंटिंग प्रौद्योगिकी, मशीन ड्राइंग, उत्पादन प्रबंधन, आदि जैसे विषय शामिल हैं.